
Parlamentul  României

Camera  Deputaţilor

Comisia pentru industrii si servicii

	Comisia pentru industrii şi servicii

Bucureşti, 20.03.2017
Nr. 4c-3/377/2007
	
	Comisia pentru apărare, ordine publică şi siguranţă naţională
Bucureşti, 03.12.2015
Nr. 4c-12/918/2007


BIROUL PERMANENT 

AL 

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege privind reorganizarea şi funcţionarea industriei de apărare, trimis spre examinare pe fond, Comisiei pentru industrii şi servicii şi Comisiei pentru apărare, ordine publică şi siguranţă naţională, cu adresa nr.PLx.830 din 3 decembrie 2007.

Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

       
    PREŞEDINTE,



    PREŞEDINTE,



    Iulian Iancu



Dorel-Gheorghe Căprar   

R A P O R T   C O M U N
asupra proiectului de Lege privind reorganizarea şi funcţionarea industriei de apărare



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului, au fost sesizate, spre dezbatere în fond, cu proiectul de Lege privind reorganizarea şi funcţionarea industriei de apărare, provenit dintr-o propunere legislativă iniţiată de domnii deputaţi PSD Romeo Gheorghe Leonard Cazan, Titus Corlăţean, Constantin Niţă şi domnii senatori PSD Mircea Dan Geoană şi Otilian Neagoe, transmis cu adresa nr.P.L.x. 830 din 3 decembrie 2007, înregistrat la Comisia pentru industrii şi servicii sub nr.4c-3/377 din 5 decembrie 2007 şi la Comisia pentru apărare, ordine publică şi siguranţă naţională sub nr.4c-12/918 din 4 decembrie 2007.



Consiliul Legislativ, cu avizul nr.687/29.05.2005, avizează favorabil propunerea legislativă cu observaţii şi propuneri.



Guvernul, prin punctele de vedere nr.1447/DPSG/15.06.2007, nr.2600/DPSG/17.10.2008, respectiv nr.2792/DPSG/08.11.2010, nu susţine adoptarea iniţiativei legislative.



Senatul a adoptat proiectul de lege în forma iniţială, în condiţiile articolului 75 alineatul (2) teza a III-a din Constituţia României, republicată.



Comisia pentru politică economică, reformă şi privatizare, Comisia juridică, de disciplină şi imunităţi şi Comisia pentru buget, finanţe şi bănci, cu avizele nr.21/338 din 12 februarie 2008, nr.31/1306 din 19 februarie 2008, respectiv nr.661 din 27 februarie 2008, au avizat favorabil proiectul de lege cu amendamente admise.


Proiectul de lege are ca obiect reglementarea stabilirea cadrului juridic al activităţilor industriei de apărare, cuprinzând dispoziţii referitoare la dimensionarea capacităţilor de producţie, corelarea acestora cu cerinţele componentelor sistemului de apărare, ordine publică şi securitate naţională, asigurarea interoperabilităţii cu produsele NATO şi menţinerea numărului strict de personal specializat pentru asigurarea funcţionalităţii liniilor de fabricaţie de armament, muniţii, tehnică de luptă, echipament de transmisiuni, optoelectronică, pulberi de explozibili, inclusiv pentru cercetarea şi proiectarea în domeniul producţiei de apărare.
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru apărare, ordine publică şi siguranţă naţională au examinat proiectul de lege în şedinţa din 03 decembrie 2015.

La lucrări au fost prezenţi din partea Comisiei pentru apărare, ordine public şi siguranţă naţională 21 deputaţi din totalul de 26 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 14 martie 2017.

La lucrări au fost prezenţi din partea Comisiei pentru industrii şi servicii 18 deputaţi din totalul de 20 deputaţi.
În urma examinării iniţiativei legislative şi a opiniilor exprimate, membrii celor două comisii, au hotărât, în unanimitate, să propună plenului Camerei Deputaţilor respingerea proiectului de Lege privind reorganizarea şi funcţionarea industriei de apărare, din următoarele considerente:
- operatorii economici acţionează liber, pe criterii concurenţiale şi transparente, indiferent de naţionalitate, pe piaţa internă a Uniunii Europene, potrivit normelor comunitare;
- Directiva 2009/81/CE a Parlamentului European şi a Consiliului privind coordonarea procedurilor privind atribuirea anumitor contracte de lucrări, de furnizare de bunuri şi de prestare de servicii de către autorităţile sau entităţile a fost transpusă prin Ordonanţa de urgenţă a Guvernului nr.114/2011 privind atribuirea anumitor contracte de achiziţii publice în domeniile apărării şi securităţii, aprobată cu modificări şi completări prin Legea nr.195/2012;

- prevederile cuprinse în actul normativ se regăsesc în Legea nr.232/2016 privind industria naţională de apărare, precum şi pentru modificarea şi completarea unor acte normative.
Prin obiectul de reglementare şi conţinutul său, proiectul de lege face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

           PREŞEDINTE,


        PREŞEDINTE,



  Iulian Iancu


  Dorel-Gheorghe Căprar


SECRETAR,



SECRETAR,


       Roxana Mînzatu

                   Ion Mocioalcă   
Consilieri parlamentari,





Consilier parlamentar,
Isabela Patricia Robe






Daria Cotoc
Cristina Neicu
Viorela Gondoş

